al waest dat hem de voirs jan geloofde inne te staen van
zijne pennigen oic van dat de voirs zijn brueder zijnen
tijt uut in zijne leeringe soude bliven Noch dat meer
was den selven zijnen brueder dair af ontslaen noch
quijtscelden om hem elder te moegen gaen leen al
eist dat hij bereet was den selven joese nae advenant
vand tide dat sijn brueder in joes huyse ende leeringen
hadde geweest te vernuege soe verre hij daf noch tacht
was hopen de voirs jan dat hem deen oft dander
sculdich wae te geschieden dair tege de voirs joes
sustineerde de contrarie ende refutende ende weygeren
pncipalijc dwederneme inder volleeringe ende daenveerden
vand voirs brued bij reden die hem soe hij seyde dair toe
porden hoopte dat hem de voirs jan dien aen hem hadde
bestaet te leen sculdich soude zijn inne te staen en te
vernuege vand voirs xl peters voir en eer hij hem senten
oft orlof geve soude elder te moegen gaen leen ende eer hij
van hem ontslage soude werdden te voirder want hij hem
sond zijne orlof was ontoge ende oic den voirs janne den eet
deylde dat vorweerde was int voirs bestaden vand voirs jorijse
eveverre de selve jor hem ontghinge eer zijne voirs iiii
jaen van leeringe uut waen en zijne tijt niet en voldade
dat hem dan de xl pets gevallen en betaelt souden werden
Ende nae dat ptien hier af gestelt waen voir meye en
scepen om ald recht te geve ende te neme ende de voirs
jan in name als voe zijne aensprake hadde gedaen ende
geconcludeert in maten als voe ende te hemweert nam
den voirs gedeylden eet ende de voirs joes d inne verantwert
en geconcludeert hebben oic in maten als boven Soe
wijsden de scepen van loeven ter manissen smeyers eveverre
de voirs jan den voirs eet bij he aegenomen dade dat
hij met voldoen vand pntacien soude gestaen Welcken
eet de voirs jan ter stont dede en dien gedaen sijnde en bijd
wederptie gecalengeert mits seken reden wert ter manissen
voirt gewijst dat hij met zijnen eede soude gestaen
cor scabinis in scap januar xiiii
fili